60. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 928 της 18/18 Δεκ. 1976 (ΦΕΚ Α' 340)  Περί συστάσεως θέσεως Γενικού Διευθυντού παρά τη Γενική Γραμματεία Αθλητισμού. Έχοντες υπ' όψει: 1.Τας διατάξεις του Ν.Δ. 216/1974 "περί συστάσεως Υπουργείου Προεδρίας Κυβερνήσεως". 2.Το άρθρ. 29 του Νόμ. 423/1976 "περί Γυμναστηρίων και ρυθμίσεως θεμάτων αφορώντων τον εξωσχολικόν Αθλητισμόν". 3.Το Β.Δ. 624/1968 "περί οργανώσεως και λειτουργίας των Υπηρεσιών της Γενικής Γραμματείας Αθλητισμού". 4.Την υπ' αριθ. Δ.Λ.7/2/7/9833/28.7.1975 κοινήν απόφασιν του Πρωθυπουργού και του Υπουργού Προεδρίας Κυβερνήσεως "περί αναθέσεως ασκήσεως αρμοδιοτήτων του Υπουργού Προεδρίας Κυβερνήσεως εις τους παρά τω Υπουργείω Προεδρίας Κυβερνήσεως Υφυπουργούς". 5.Την υπ' αριθ. 737/76 γνωμοδότησιν του Συμβουλίου της Επικρατείας, προτάσει του Ημετέρου επί της Προεδρίας Κυβερνήσεως Υφυπουργού, απεφασίσαμεν και διατάσσομεν: Άρθρον μόνον.-1.Συνιστάται παρά τη Γενική Γραμματεία Αθλητισμού μία θέσις Γενικού Διευθυντού επί βαθμώ 1ω. 2.Η εν προηγουμένη παραγράφω θέσις πληρούται δια προαγωγής υπαλλήλου επί βαθμώ 2ω της Γενικής Γραμματείας Αθλητισμού του Κλάδου ΑΤ Ανωτάτης Εκπαιδεύσεως, κεκτημένου πτυχίον Νομικής ή Πολιτικών Επιστημών ημεδαπού Πανεπιστημίου ή Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή της Ανωτάτης Βιομηχανικής Σχολής η ισοτίμου Ανωτάτης Σχολής της αλλοδαπής, μετά εικοσαετή τουλάχιστον πραγματικήν δημοσίαν υπηρεσίαν εξ ης τετραετή τοιαύτην εις τους βαθμούς 3ον και 2ον. Εις τον Ημέτερον επί της Προεδρίας της Κυβερνήσεως Υφυπουργόν, ανατίθεμεν την δημοσίευσιν και εκτέλεσιν του παρόντος. Σελ.646,566(α) Τεύχος 651 – Σελ. 104 